Maior domus
Servus maior domus fuit administrator vel vicarius regis in singulis partibus regni Franciae septimo et octavo saeculis. Anno 614, rex Chlotarius II edicto Lutetiae nobilibus postulantibus confirmavit, ut in singulis regni partibus ut Austrasia, Burgundia, Neustria maiores domus ex nobilitate eligerentur. Quod reges e domo Merovingorum saepe nondum adulti sellam regiam ascenderunt, maiores domus vicarii et tandem regentes Franciae facti sunt. Praesertim maiores domus e familia Pippini mox potentissimi erant et titulum ut hereditatem acceperunt. Anno 751 denique Pippinus III ultimum regem Merovingorum, Childericum III deposuit, atque ipse ut Pippinus I rex Francorum factus est.